LIETUVOS RESPUBLIKOS

MINISTRAS PIRMININKAS

POTVARKIS

DĖL darbo grupės sudarymo

2020 m. gruodžio 18 d. Nr. 183

Vilnius

1. Sudarau šią darbo grupę – Nepriklausomų ekspertų patariamąją tarybą pasiūlymams dėl COVID-19 ligos (koronaviruso infekcijos) valdymo svarstyti ir teikti (toliau – patariamoji taryba):

Tumas Beinortas	–	Kembridžo universiteto ligoninės gydytojas;

Ieva Brogienė	–	Lietuvos skautijos vyriausioji skautininkė;

Vaidotas Grigas	–	viešosios įstaigos Molėtų ligoninės direktorius;

Laimonas Griškevičius	–	viešosios įstaigos Vilniaus universiteto ligoninės Santaros klinikų Hematologijos, onkologijos ir transfuziologijos centro direktorius;

Ligita Jančorienė	–	viešosios įstaigos Vilniaus universiteto ligoninės Santaros klinikų Infekcinių ligų centro vadovė;

Vidmantas Janulevičius	–	Lietuvos pramonininkų konfederacijos prezidentas;

Ramunė Kalėdienė	–	Lietuvos sveikatos mokslų universiteto Visuomenės sveikatos fakulteto dekanė;

Vytautas Kasiulevičius	–	Vilniaus universiteto Medicinos fakulteto prodekanas;

Ingrida Olendraitė	–	mokslo tyrėja;

Valdas Pečeliūnas	–	viešosios įstaigos Vilniaus universiteto ligoninės Santaros klinikų direktorius medicinai;

Inga Ruginienė	–	Lietuvos profesinių sąjungų konfederacijos pirmininkė;

Andrius Romanovskis	–	Lietuvos verslo konfederacijos prezidentas;

Paulius Skruibis	–	Vilniaus universiteto Psichologijos instituto docentas, Suicidologijos tyrimų centro vadovas;

Mindaugas Stankūnas	–	Lietuvos sveikatos mokslų universiteto Sveikatos vadybos katedros profesorius;

Kęstutis Štaras	–	viešosios įstaigos Centro poliklinikos direktorius;

Vaidotas Zemlys-Balevičius	–	UAB „Euromonitor International“ duomenų mokslininkas.

2. Pavedu:

2.1. patariamajai tarybai – svarstyti ir teikti Vyriausybei pasiūlymus dėl COVID-19 ligos (koronaviruso infekcijos) prevencijos, diagnostikos, gydymo ir kitų epidemijos valdymo priemonių taikymo ir įgyvendinimo;

2.2. Vyriausybės kanceliarijai – techniškai aptarnauti darbo grupę.

3. N u s t a t a u, kad patariamosios tarybos vadovą rotacijos tvarka renka šios tarybos nariai.

4. Leidžiu patariamajai tarybai šio potvarkio 2.1 papunktyje pavestoms užduotims vykdyti pasitelkti valstybės ir (ar) savivaldybių institucijų, įstaigų ir (ar) organizacijų, mokslo ir studijų institucijų atstovų.

Ministrė Pirmininkė	Ingrida Šimonytė